ສະຫະລັດ ຊ້ອມລົບທາງອາກາດ ກັບປະເທດພາຄີ ເອເຊຍປາຊີຟິກ
ສະຫະລັດ ​ແລະ​ອິນ​ໂດ​ເນ​ເຊຍ ​​ຮວມທັງ​ ສິງ​ຄະ​ໂປ ​ໄທ ​ແລະ​ນີວຊີ​​ແລນ​ດ໌ ​ຊ້ອມລົບ Pitch Black ຮ່ວມກັນ ຢູ່ອອສ​ເຕຣ​ເລຍ.
ເຮືອບິນຈາກອອສເຕຣເລຍ ຈາກສະຫະລັດ ແລະອິນໂດເນເຊຍ ຈະເລີ່ມທໍາການຊ້ອມລົບກັນ ເປັນເວລາສາມອາທິດ ເລີ່ມຕົ້ນໃນວັນສຸກມື້ນີ້ ທີ 27 ກໍລະກົດ ຢູ່ໃນລັດ Northern Territory ຫລື ລັດດິນແດນພາກເໜືອ ຂອງອອສເຕຣເລຍ ການຊ້ອມລົບທາງອາກາດຄັ້ງນີ້ ແມ່ນຈະ ເປັນການຊ້ອມລົບທີ່ໃຫຍ່ ແລະ ສະລັບຊັບຊ້ອນທີ່ສຸດ ທີ່ຈັດຂຶ້ນຢູ່ໃນທະວີບນີ້ ຜູ້ສື່ຂ່າວວີໂອ ເອ Phil Mercer ລາຍງານກ່ຽວກັບເລຶ່ອງນີ້ຈາກນະຄອນຊິດນີ ປະເທດອອສເຕຣເລຍ ຊຶ່ງ ວັນນະສອນຈະນໍາເອົາລາຍລະອຽດ ມາສະເໜີທ່ານ ເຮືອບິນລົບຂອງອອສເຕຣເລຍ ສະຫະລັດ ແລະອິນໂດເນເຊຍ ໄດ້ເຂົ້າຮ່ວມກັບເຮືອບິນ ອື່ນໆຈາກ ສິງຄະໂປ ໄທ ແລະນີວຊີແລນດ໌ ໃນການຊ້ອມລົບ ຢູ່ເໜືອລັດດິນແດນພາກ ເໜືອ ຫລື Northern Territory ຂອງອອສເຕຣເລຍ ໃນນີ້ ຈາກາຕ້າແມ່ນໄດ້ສົ່ງເຮືອບິນລົບໄອພົ່ນ Sukhoi ທັນສະໄໝທີ່ສຸດຂອງຕົນ ໄປຮ່ວມ ຊ້ອມລົບໃນຄັ້ງນີ້ນໍາ ຊຶ່ງບັນດານັກວິເຄາະກ່າວວ່າການເຄຶ່ອນໄຫວ ດັ່ງກ່າວນີ້ ເປັນການ ໄຂສັກກະຫລາດໃໝ່ ຂອງການຮ່ວມມືກັນລະຫວ່າງສອງປະເທດເພື່ອນບ້ານ ໃນຂົງເຂດ ເອເຊຍ-ປາຊິຟິກນັ້ນ Roy Medcalf ເປັນຜູ້ອໍານວຍການ ໂຄງການຄວາມໝັ້ນຄົງນານາຊາດ ປະຈໍາສະຖາບັນ Lowy ຊຶ່ງເປັນກຸ່ມຄົ້ນຄ້ວາທີ່ມີສໍານັກງານຢູ່ນະຄອນຊິດນີ ປະເທດອອສເຕຣເລຍ ທ່ານ ເມັດແຄຟ ກ່າວວ່າ: ສາຍສໍາພັນທາງກອງທັບຂອງອອສເຕຣເລຍ ກັບອິນໂດເນເຊຍນັ້ນ ແມ່ນຢູ່ໃນສະພາບເຄັ່ງ ຕຶງ ໃນໄລຍະຫຼາຍສິບປີບໍ່ດົນຜ່ານມານີ້ ຄວາມສໍາພັນດັ່ງ ກ່າວ ໄດ້ຮັບການທົດສອບຢ່າງ ໜັກໃນປີ 1999 ເວລາທະຫານອອສເຕຣເລຍ ຖືກສົ່ງໄປຍັງປະເທດ ຕີມໍ ຕາເວັນອອກ ຫຼື Timor Leste ເພື່ອປາບປາມການກໍ່ຮຸນແຮງຂອງກຸ່ມທະຫານບ້ານ ທີ່ຄັດຄ້ານການແບ່ງ ແຍກດິນແດນ ອອກຈາກອິນໂດເນເຊຍນັ້ນ ໃນບໍ່ເທົ່າໃດປີຜ່ານມານີ້ ຄວາມສໍາພັນໄດ້ດີຂຶ້ນ ສ່ວນໃຫຍ່ແມ່ນເປັນຍ້ອນ ການຮັບມືກັບ ການໂຈມຕີຂອງພວກກໍ່ການຮ້າຍ ໂຮມທັງເຫດການວາງລະເບີດສອງບັ້ນພ້ອມກັນ ທີ່ໄດ້ ສັງຫານ 202 ຄົນ ທີ່ເກາະຕາກອາກາດບາຫຼີ ເມື່ອປີ 2002 ແລະໄພພິບັດທໍາມະຊາດຕ່າງໆ ໃນອິນໂດເນເຊຍ ທ່ານ ເມັດແຄຟ ກ່າວອີກວ່າ ການເຂົ້າພົວພັນໃນການຊ້ອມລົບກັບກໍາລັງທະຫານອອສເຕຣ ເລຍ ແລະສະຫະລັດໃນຄັ້ງນີ້ ແມ່ນເປັນການໃຫ້ກໍາລັງໃຈເພີ່ມຂຶ້ນແກ່ສະຫະລັດ ວ່າ ອິນໂດ ເນເຊຍຈະບໍ່ຄັດຄ້ານຕໍ່ແຜນການຂອງຕົນ ທີ່ຈະເຂົ້າໄປພົວພັນທາງທະຫານຫລາຍກວ່າເກົ່າ ໃນຂົງເຂດເອເຊຍນັ້ນ ທ່ານ ເມັດ ແຄຟ ກ່າວວ່າ: ການຊ້ອມລົບທີ່ໃຫ້ຊື່ວ່າ Pitch Black ນີ້ ຈະເລີ່ມຈາກວັນທີ 27 ກໍລະກົດນີ້ ໄປຈົນເຖິງ ວັນທີ່ 17 ເດືອນສິງຫາ ການຊ້ອມລົບແບບມີຫຼາຍຝ່າຍດັ່ງກ່າວນີ້ ມີຂຶ້ນທຸກໆສອງປີ ຕະຫລອດໄລຍະຊາວປີຜ່ານມາ ແຕ່ການຊ້ອມລົບປະຈໍາປີນີ້ ແມ່ນຈະຍິ່ງໃຫຍ່ກວ່າຄັ້ງ ໃດໆຜ່ານມາ ໂຄສົກກອງທັບອອສເຕຣເລຍຄົນນຶ່ງກ່າວວ່າ ຈະມີເຮືອບິນ 85 ລໍາ ແລະທະຫານຫຼາຍ ກວ່າ 2000 ຄົນ ເຂົ້າປະກອບສ່ວນໃນການຊ້ອມລົບຄັ້ງນີ້